На основу Закона о стечају (“Службени гласник РС”, бр. 104/2009 и 99/2011 – др. закон, 71/2012 – одлука УС, И 83/2014) и и Националног стандарда о начину и поступку уновчења имовине стечајног дужника, Агенција за лиценцирање стечајних управника, као стечајни управник стечајног дужника:
Пољопривредно предузеће “ПКБ ВОЋАРСКЕ ПЛАНТАЖЕ”  д.о.о.  Болеч  - у стечају
из Болеча, Ул. Смедеревски пут бр. 120 
објављује
ПОЗИВ ЗА ДОСТАВЉАЊЕ ПОНУДА
за
Вршење услуга процене вредности имовине стечајног дужника “ПКБ ВОЋАРСКЕ ПЛАНТАЖЕ”  д.о.о.  Болеч  - у стечају  и то:
· процене вредности имовине ликвидационом методом
· процене вредности правног лица (правно лице проценити методом ликвидационe вредности капитала или другом методом која је у складу са Међународним рачуноводственим стандардима, којом се обезбеђује највећа вредност за повериоце)
а све на дан 30.11.2020. године.
Проценитељ ће такође:
· Израдити процену целисходности продаје стечајног дужника: као правног лица, продају стечајног дужника у деловима (пакетима) или појединачне продаје имовине стечајног дужника;
· Утврдити релативно учешће процењене вредности на којој је конституисано разлучно право у односу на процену вредности правног лица (изражено у процентима);
· Саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;
Стечајни управник спроводи поступак одабира најбољег понуђача за пружање услуга процене ликвидационе вредности имовине и процене вредности правног лица у складу са  Нациналним стандардом о начину и поступку уновчења имовине стечајног дужника и позива све заинтересоване понуђаче који испуњавају услове наведене у овом позиву да доставе своје понуде.
Сврха процене је да се на основу процене ликвидационе вредности имовине  и процене вредности стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником “ПКБ ВОЋАРСКЕ ПЛАНТАЖЕ”  д.о.о.  Болеч  у стечају.
Неопходно је да се у процени примене оне методе које, у складу са Међународним стандардима процене, Међународним рачуноводственим стандардом и Правилником о утврђивању националних стандарда за управљање стечајном масом - Национални стандард број 5 о начину и поступку уновчења имовине стечајног дужника („Службени гласник РС“, број 104/09), омогућавајући исказивање ликвидационе вредности имовине стечајног дужника и вредости стечајног дужника као правног лица. 
Резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.
Понуђачи треба да детаљно опишу методе које намеравају да користе у својој процени. 
Заинтересовани понуђачи, односно овлашћени представници, могу понуде поднети и предати до 21.12.2020. године до 14.00 часова на адресу: 

“ПКБ ВОЋАРСКЕ ПЛАНТАЖЕ”  д.о.о.  Болеч, повреник Гојак Радосав,  11000 Београд, ул. Османа Ђикића бр. 30. 
Контакт телефон Повереника Агенције за лиценцирање стечајних управника, Радосава Гојака је 063/209-708.
Понуде доставити  у затвореним ковертама, са јасном назнаком „НЕ ОТВАРАТИ – ПОНУДА“ за пружање услуга процене вредности имовине и процене вредности стечајног дужника “ПКБ ВОЋАРСКЕ ПЛАНТАЖЕ”  д.о.о.  Болеч  у стечају,  као правног лица, све на дан 30.11.2020. године.
Понуда треба да садржи: доказе о испуњености услова из тачке 7 интегралног текста позива, имена ужег тима који ће радити процену са задужењима и референцама, имена ширег консултантског тима, рок у коме ће завршити процену и  цену за пружену услугу исказану искључиво у динарима са посебно исказаним ПДВ-ом.
Уз понуду, понуђач доставља фотокопије докумената из интегралног текста позива, која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику
Одлука о додели уговора о пружању услуга процене вредности имовине и процене вредности правног лица “ПКБ ВОЋАРСКЕ ПЛАНТАЖЕ”  д.о.о.  Болеч  у стечау донеће се у року од 30 дана од датума пријема понуда, о чему ће бити обвештени сви понуђачи. Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.
Додатне информације и појашњења у вези са припремањем понуде понуђачи могу тражити у писаном облику, најкасније 3 (три) дана пре истека рока за достављање понуде. Захтеве за додатне информације понуђачи треба да доставе на адресу повереника стечајног дужника “ПКБ ВОЋАРСКЕ ПЛАНТАЖЕ”  д.о.о.  Болеч  у стечају, Гојак Радосава, 11000 Београд, ул. Османа Ђикића 30, са назнаком „Питања у вези понуде“ или на е-mail адресу стечајног управника r.gojak.poverenik@gmail.com.
У Београду, 30.11.2020. године                                                                                         


Стечајни управник


Агенција за лиценцирање стечајних управника


_______________________


Повереник Радосав Гојак











